《题文与可画竹》
宋代·谢薖

我昔居西园，手植竹数个。凛然如德友，节行不敢破。

朝吟玩霜如，夜闻萧瑟清。风吹一旦忽不见，似觉尘土污人衣。

朅来翠云麓，日唯见山不见竹。虽云山气日夕佳，尚恐无竹令人俗。

昨得与可画，自归尘壁挂。门开风动之，如枉故人驾。

对山看画信不恶，何人更觅扬州鹤。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。